12.20 REGOLAMENTI DWAR IL-QORTI ĊIVILI (SEZZJONI TAL-FAMILJA), IL-PRI M’AWLA TAL-QORTI ĊIVILI U IL-QORTI TAL-MAĠISTRATI (GĦAWDEX) (ĠUR ISDIZZJONI SUPERJURI) (SEZZJONI TAL-FAMILJA) L-AVVIŻ LEGALI 397 tal-2003, kif emendat bl-Avviżi Legali 9 tal-2004, 181 u 186 tal-2006, 370 u 386 tal-2011, u 111 tal-2012. L-AVVIŻ LEGALI 397 tal-2003, kif emendat bl-Avviżi Legali 9 tal-2004, 181 u 186 tal-2006, 370 u 386 tal-2011, u 111 tal-2012. 1. Titolu. Emendat: A.L.9 tal-2004. It-titolu ta’ dawn ir-regolamenti hu Regolamenti dwar Il-Qorti Ċivili (Sezzjoni tal-Familja), Il-Prim’Awla tal-Qorti Ċivili u Il-Qorti tal-Maġistrati (Għawdex) (Ġurisdizzjoni Superjuri) (Sezzjoni tal-Familja). 2. Tifsir. F’dawn ir-regolamenti, sakemm il-kuntest ma jindikax mod ieħor: (a) L.S.12.19 il-Qorti Ċivili (Sezzjoni tal-Familja), il-Qorti Ċivili (Sezzjoni ta’ Ġurisdizzjoni Volontarja) u l-Qorti tal-Maġistrati (Għawdex) (Ġurisdizzjoni Superjuri) (Sezzjoni tal-Familja) huma rispettivament dawk is-sezzjonijiet tal-qrati kif stabbiliti bl-Ordni dwar it-Twaqqif ta’ Sezzjonijiet tal-Qrati Ċivili kif ri prodott fl-Iskeda; (b) " il-Ministru" tfisser il-Ministru responsabbli għall-Ġustizzja. 3. Ħatra ta’ medjaturi, eċċ. (1) Il-Ministru għandu skond l-artikolu 89 tal-Kodiċi ta’ Organizzazzjoni u Proċedura Ċivili, jaħtar listi ta’ esperti kif ġej: (a) lista ta’ esperti fl-affarijiet tal-familja (hawn iżjed ’il quddiem f’dawn ir-regolament imsejħa medjaturi) li jkunu persuni li fil-fehma tal-Ministru jkollhom il-kwalitajiet meħtieġa biex iwettqu d-dmirijiet assenjati lil medjaturi b’dawn ir-regolamenti, liema lista tkun magħmula minn żewġ listi kif ġej: (i) l-ewwel lista li tkun tikkonsisti f’persuni li jkunu kwalifikati kif hawn qabel imsemmi li minn fosthom il-partijiet f’kawża jistgħu jagħ/lubil-kunsens taż-żewġ naħat persuna biex tagħmilha ta’ medjatur; u (ii) it-tieni lista li tkun tikkonsisti f’persuni li jkunu kwalifikati ki f ingħad qabel u li jkunu maħtura mill-Qorti abbażi ta’ roster biex jagħmluha ta’ medjaturi f’xi każ partikolari. Persuna li jkollha l-kwalitajiet meħtieġa kif hawn qabel imsemmi tista’ tkun inkluża kemm fl-ewwel kif ukoll fit-tieni lista; (b) lista ta’ esperti fil-liġi tal-familja (hawn iżjed ’il quddiem f’dawn ir-regolament imsejħa avukati tat-tfal) li jkunu persuni li jkollhom il-warrant li jeżerċitaw bħala avukati. (2) Il-medjaturi u l-avukati tat-tfal għandhom jitħallsu dawk id-drittijiet għas-servizzi li jagħtu skond mal-Ministru jista’ minn żmien għal żmien jistabbilixxi. Meta l-partijiet jagħ/lu medjatur b’kunsens taż-żewġ naħat minn l-ewwel lista ta’ medjaturi, id-drittijiet dovuti lil dak il-medjatur għandhom jitħallsu mill-partijiet, inkella d-drittijiet dovuti lill-medja turi u lill-avukati tat-tfal għandhom jitħallsu mir-Reġistratur. (3) Qabel ma jagħmel il-ħatriet kif hawn qabel imsemmi, il-Ministru għandu jikkonsulta lill-imħallef jew imħallfin li jkunu qegħdin jippresjedu l-Qorti Ċivili (Sezzjoni tal-Familja). (4) Qabel ma jibdew jaqdu d-dmirijiet tal-kariga tagħhom il-medjaturi u l-avukati tat-tfal għandhom jieħdu ġurament quddiem l-Avukat Ġenerali li jkunu se jaqdu d-dmirijiet tal-kariga tagħhom fedelment u b’imparzjalità u li ma jiżvelawx ebda informazzjoni li jistgħu jiġu akonoxxenza tagħha fil-qadi ta’ dmirijiethom. Dak il-ġurament għandu jiġi ppreżentat fir-reġistru tal-Qorti Ċivili b’nota u r-Reġistratur għandu jżomm dik in-nota fiktieb speċjali, liema ktieb għandu jkun indiċjat sew u li l-pubbliku jkun jista’ jarah fi kwalunkwe ħin li matul u r-Reġistru jkun miftuħ. (5) Medjatur jista’ jitlob lijastjeni milli jwettaq dmirijietu f’xi każ partikolari u jista’ jiġi rikużat għall-istess raġunijiet li fuqhom, skond il-liġi, mħallef jista’ jastjeni jew ikun rikużat. L-imħallef jew maġistrat li jkun qed jippresjedi l-Qorti li quddiemha jkun qed jiġi ttrattat il-każ għandu jiddeċiedi dwar dik it-talba għall-astensjoni jew rikuża u d-deċiżjoni ta’ l-imħallef jew ma ġistrat, skond il-każ, tkun waħda finali u ma jistax isirappell minnha jew terġa’ titqajjem quddiem ebda Qorti oħra. 3A. Applikabilità tar-regolament 3. Miżjud: A.L.370 tal-2011. Kap. 16. Id-disposizzjonijiet tar-regolament 3 għandhom jgħoddu għall-finijiet tal-artikolu 66J(1) tal-Kodiċi Ċivili, hekk li l-listi li hemm riferenza għalihom fl-imsemmi regolament 3 għandhom jitqiesu bħala li huma wkoll ir-reġistru li hemm riferenza għalih fl-imsemmi artikolu 66J(1) tal-Kodiċi Ċivili u għandu jservi għall-istess funzjoni. 4. Awtorizzazzjoni sabiex jinbdew proċeduri għal separazzjoni personali jew g?al divorzju. Emendat: A.L.370 tal-2011; A.L.386 tal-2011. (1) Meta konjuġi tkun trid tipproċedi biex tibda kawża għas-separazzjoni personali jew divorzju kontra l-konjuġi l-ieħor jew l-oħra, dik il-parti għandha l-ewwel titlob l-awtorità li tipproċedi mill-Qorti Ċivili (Diviżjoni tal-Familja) jew mill-Qorti tal-Maġistrati (Għawdex) (Ġurisdizzjoni Superjuri) (Diviżjoni tal-Familja) skond il-każ, kull wieħed minn dawn il-qrati, hawniżjed ’il quddiem f’dawn ir-regolament imsejħa "il-Qorti", billi tippreżenta ittra, fil-każ ta’ separazzjoni personali, jew billi tippreżenta rikors, fil-każ ta’ divorzju, kif ikun il-każ, għal dan il-għan fir-reġstru tal-Qorti indirizzata lir-Reġistratur fejn fiha jiġi indikat kemm l-isem u l-indirizz ta’ min ikun qed jippreżenta l-ittra kif ukoll dawk tal-parti l-oħra u jitolbu lill-Qorti t awtorizza lilha jew lil u biex jipproċedu. Dik l-ittra għandha tkun iffirmata u ppreżentata mill-parti personalment jew minn avukat jew prokuratur legali f’isem dik il-parti. (2) Kap. 16. Kap. 16. Meta tingħata l-awtorità mill-Qorti biex konjuġi jipproċedi għal separazzjoni personali, ikun leġittimu għal kull wieħed mill-konjuġi li jibda kawża fil-Qorti, jew jagħmel kontro-talba għas-separazzjoni personali jew divorzju, kif ikun il-każ, għall-istess raġunijiet jew fuq ir-raġunijiet l-oħra msemmija fil-Kodiċi Ċivili bħal li kieku dik l-awtorizzazzjoni kienet tirreferi għaż-żewġ partijiet għal kull waħda mir-raġunijiet imsemmija. (3) Qabel ma tagħti dik l-awtorizzazzjoni, il-Qorti għandha ssejjaħ lill-partijiet sabiex jidhru quddiem medjatur, li jkun jew maħtur minnha jew bil-kunsens taż-żewġ partijiet, u meta l-Qorti tħoss li hemm bżonn, jew minn jeddha, jew fuq talba tal-medjatur jew ta’ xi wieħed mill-konjuġi, tista’ taħtaravukat tat-tfal biex jirrappreżenta l-interessi tat-tfal taħt l-età tal-partijiet. (4) Il-medjatur għandu fl-ewwel lok jipprova jirrikonċilja l-partijiet. F’dan l-istadju, il-medjatur għandu jisma’ lill-partijiet. (5) Meta ma sseħħx ir-rikonċiljazzjoni bejn il-konjuġi, il-medjatur għandu jagħmel sforz sabiex jassisti lill-partijiet sabiex dawn jaslu għal ftehim li jagħmlu kuntratt ta’ firda personali konsenswali. (6) Il-medjatur jista’ jisma’ incamera lill-partijiet separatament jew flimkien, fil-preżenza ta’ l-avukati jew tal-prokuratur legali tagħhom, u jista’ wkoll jisma’ lil tfal taħt l-età tal-konjuġi, l-avukat tat-tfal, jekk ikun hemm, u l-avukati jew il-prokuraturi legali tal-partijiet. (7) Il-konjuġi u l-persuni l-oħra kollha ma jkunu meħtieġa jieħdu ebda ġurament u ma tistax tiġi prodotta ebda prova quddiemx iqorti dwar dak li jkuningħad quddiem il-medjatur fil-proċeduri ta’ konċiljazzjoni jew ta’ medjazzjoni dwar xi proposta li huwa jew xi ħadd ieħor ikun għamel waqt il-proċeduri jew dwar ir-reazzjoni ta’ xikonjuġi minnhom għal dawk il-proposti. (8) Meta l-medjatur jirnexxilu jirrikonċilja l-partijiet huwa għandu jikteb nota li tkun tirreġistra dan fl-inkartament tar-rikors, u jibgħat dak l-inkartament lill-imħallef li għandu jagħlaq il-proċeduri. (9) Meta l-partijiet ma jkunux irrikonċiljaw bejniethom, imma jkunu bis-saħħa tal-medjatur jew xort’oħra qablu li jagħmlu kuntratt ta’ separazzjoni personali konsenswali jew li jippreżentaw rikors konġunt għad-divorzju, il-medjatur għandu jgħaddi lill-imħallef abbozz tal-kuntratt ta’ separazzjoni personali jew tal-ftehim tad-divorzju, kif ikun il-każ, flimkien ma’ kull kumment dwar dak l-abbozz ta’ kuntratt jew ta’ ftehim mill-avukati jew prokuraturi legali tal-partijiet, l-avukat tat-tfal, jekk ikun hemm, u l-fehmiet tiegħu, sabiex tkun tista’ tingħata l-awtorizzazzjoni mill-imħallef. (10) L-imħallef għandu jagħti l-awtorizzazzjoni b’digriet camera, imma jista’ qabel ma jgħaddi biex jagħti dak id-digriet jisma’ lill-partijiet, it-tfal jew l-avukati u l-prokuraturi legali rispettivi tagħhom. (11) (a) Tul il-proċess tal-medjazzjoni, il-partijiet jistgħu bil-kunsens taż-żewġ naħat, jitolbu ’l Qorti taħtar assistent ġudizzjarju sabiex jisma’ x-xiehda bil-ġurament li jgħinu biex jiffaċilitaw il-proċess quddiem il-medjatur. (b) L-imħallef għandu jagħmel digriet fuq talba bħal dik camera, wara li jisma’, jekk hekk jidhirlu, lill-konjuġi, it-tfal taħt l-età, u, jew, l-avukati u l-prokuraturi legali rispettivi tagħhom. (12) Meta t-tent attivi tal-medjatur biex jirrikonċilja l-partijiet jew biex iwassalhom għal ftehim kif hawn qabel imsemmi jkunu fallew, jew jekk meta jiskadu xahrejn mill-preżentata tal-ittra jew tar-rikors, kif ikun il-każ, imsemmija fis-sub regolament (1) (jew dak il-perjodu itwal li l-Qorti tista’ għal raġuni tajba tikkonċedi) ma tkun la saret konċiljazzjoni u lanqas ftehim, il-medjatur għandu jinforma dan bil-miktub lill-imħallef limbagħad jikkonċedi l-awtorizzazzjoni mitluba: Iżda meta fil-fehma tal-medjatur, x’aktarx li tali konċiljazzjoni ma tkunx tista’ tinkiseb jew dak il-ftehim ma jkunx jista’ jintlaħaq, il-medjatur jista’ jgħaddi biex jinforma lill-imħallef qabel ma jiskadi dak il-perjodu ta’ xahrejn jew qabel dak il-perjodu itwal kif imsemmi qabel. (13) Mingħajr preġudizzju għas-subregolament (11), kull parti tista’ filwaqt li jkunu għadhom għaddejjin il-proċeduri ta’ konċiljazzjoni, medjazzjoni, jew stadji ta’ qabel jew matul is-smigħ tal-kawża, titlob lill-Qorti tagħti dawk l-ordnijiet provviżorji jew tiddekreta tali provvediment jew mandat skondma jistgħu jkunu meħtieġa biex tikkawtela kull interess li jista’ jkollha. 5. Ftehim li jingħata b’digriet fuq affarijiet kollaterali. (1) Meta matul l-istadju ta’ konċiljazzjoni jew medjazzjoni l-partijiet jaslu għal ftehim dwar il-ħlas ta’ somma flus għall-manteniment li jista’ jitħallas minn xi parti lill-oħra, dwar u jew dwarha jew dwar it-tfal, jew jintlaħaq ftehim dwar il-kustodja jew id-drittijiet għall-aċċess ta’ l-ulied, jew dwar min għandu jibqa’ joqgħod fid-darmatrimonjali, il-medjatur għandu jagħmel nota dwar dak il-ftehim, liema nota għandha tiġi ffirmata mill-partijiet, u għandu minnufih jgħaddi dik in-nota lill-Qorti limbagħad għandha tagħti digriet. (2) Meta jew parti waħda jew iż-żewġ partijiet ma jkunux assistiti minn avukat jew prokuratur legali l-medjatur għandu jgħarraf lill-partijiet bl-importanza tal-ftehim u bid-dritt li għandhom li jkunu assistiti minn avukat jew prokuratur legali jew li jieħdu parir legali qabel ma jiffirmaw xi ftehim bħal dak. 6. Firda konsenswali. (a) Meta ż-żewġ konjuġi jaqblu li jagħmlu kuntratt ta’ firda personali bil-kunsens tagħhom it-tnejn u mhux bil-proċess tal-medjazzjoni kif provdut fir-regolament 4, huma għandhom jindikaw din il-ħaġa permezz ta’ nota ffirmata min-nutar u mill-avukati jew prokuraturi legali rispettivi tagħhom. Din in-nota għandha tiġi ppreżentata fis-Sezzjoni tal-Familja tal-Qorti Ċivili jew tal-Qorti tal-Maġistrati (Għawdex) (Ġurisdizzjoni Superjuri) flimkien ma’ abbozz tal-kuntratt. (b) Meta l-Qorti tirċievi din n-nota, għandha tirreferi l-kwistjoni lil medjatur, jew dak magħżul bil-kunsens taż-żewġ partijiet mill-ewwel li sta undikat minnhom fin-nota jew dak li jiġi assenjat mill-Qorti. (ċ) Il-medjatur għandu mhux aktar minn xahar mill-preżentata tan-nota jeżamina l-abbozz u jekk iħoss il-bżonn jisma’ lill-partijiet fil-preżenza tal-konsulenti legali kif ukoll l-ulied taħt l-eta’ tal-konjuġi, jekk ikun il-każ, u jista’ jitlob lill-Qorti taħtaravukat għall-minuri. Il-medjatur għandu fi żmien imsemmi ta’ xahar jibgħat in-nota lura lill-Qorti flimkien mal-fehmiet tiegħu. (d) Ki fil-Qorti tirċievi dan, din għandha, jekk hi tħoss il-bżonn, li tisma’ lill-konjuġi jew xi wħud mill-ulied, tgħaddi biex tagħti d-digriet tagħha kemm jista’ jkun malajr fejn tapprova jew temenda jew tirrifjuta l-imsemmi abbozz. 7. Kawża f’każijiet ta’ firda personali jew divorzju. Emendat: A.L.370 tal-2011. (1) Meta l-Qorti tkun awtorizzat lil xi wieħed mill-konjuġi jipproċedi b’kawża għal separazzjoni personali jew divorzju, kull parti tista’ tibda l-proċeduri fi żmien xahrejn jew f’dak iż-żmien itwal skond mal-Qorti tista’ tistabbilixxi għal xi raġuni gravi. (2) Meta tinbeda l-kawża u malli jagħlqu l-proċeduri bil-miktub, il-Qorti għandha tgħaddi biex taħtar avukat tat-tfal meta fil-fehma tagħha dan ikun meħtieġ fl-aħjar interess tat-tfal taħt l-età tal-konjuġi, u f’dan l-istadju l-Qorti għandha tiffissa żmien li fih il-partijiet għandhom iressqu kull prova dokumentarja insostenn tal-każ tagħhom u jġibu lil dawk ix-xhieda li x-xiehda tagħhom ma tistax tingħata permezz ta’ affi davit. (3) Iż-żmien ta’ qabel is-smigħ jagħlaq meta jkunu nġiebu d-dokumenti kollha u kull prova oħra tal-partijiet, jew meta jkun skada ż-żmien li fih dawn kellhom hekk jinġiebu. Matul dak il-perjodu l-Qorti tista’ wkoll taħtar lil dawk l-esperti li tista’ tqis li jkunu meħtieġa sabiex jassistuha. (4) Ħlief għal raġunijiet gravi u serji li l-Qorti għandha tindika x’inhuma, iż-żmien ta’ qabel is-smigħ ma għandu xitul iżjed minn sena wara l-għeluq tal-proċeduri bil-miktub. (5) Matul iż-żmien ta’ qabel is-smigħ u sakemm tgħaddi biex tagħti s-sentenza tagħha, il-Qorti tista’ wara li tintalab hekk tagħmel minn parti jew oħra, tagħti dawk l-ordnijiet provviżorji skond ma tis ta’ tqis li jkun meħtieġ, u tista’ wkoll bl-istess mod meta jkun hekk meħtieġ minħabba f’raġunijiet gravi jew bidla fiċ-ċirkostanzi, tibdel jew tirrevoka dawk l-ordnijiet. (6) Kap. 387. Kap. 387. Wara l-għeluq ta’ l-stadju qabel il-kawża proprja, l-imħallef għandu jistabbilixxi d-data għal meta jkun se jsir is-smigħ li matul u l-avukati tal-konjuġi u l-avukati tat-tfal, li setghuġew maħtura, jkunu ser jagħmlu s-sottomissjonijiet u kontro-sottomissjonijiet tagħhom, u l-Qorti għandha tgħaddi biex tiddeċiedi fuq il-punti kollha inkwistjoni: Iżda jekk il-Qorti ma tkunx tista’ tiddeċiedi kif għandha tiġi likwidata xi komunjoni tal-proprjetà bejn il-partijiet, hija għandha l-ewwel tiddeċiedi dwar ħwejjeġ oħra u mbagħad tgħaddi biex tiddeċiedi dwar dak il-punt fi stadju ulterjuri. Il-Qorti tista’ wkoll f’kull stadju tħajjar lill-partijiet jagħmlu ftehim ta’ arbitraġġ kif hemm provdut dwar dan fil-proviso ta’ l-artikolu 15(6) ta’ l-Att dwar l-Arbitraġġ. 8. Bidu fis-seħħ għall-proċeduri taħt dawn ir-regolamenti. Meta persuna tkun meħtieġa taħt xi liġi tipproċedi quddiem xiqorti f’xi żmien partikolari, dawk il-proċeduri għandhom għall-finijiet ta’ dawn il-proċeduri jitqiesu li jkunu hekkinbdew malli tiġi ppreżentata fir-reġistru tal-Qorti l-ittra msemmija fir-regolament 4(1). 9. (1) Mingħajr preġudizzju għad-disposizzjonijiet tar-regolamenti 4 sa 7 meta persuna tkun trid tipproċedi quddiem il-Qorti fuq is-segwenti-(a) nuqqas ta’ qbil bejn partijiet, sew miżżewġin jew le, dwar il-kustodja, manteniment u aċċess ta’ wliedhom; jew (b) manteniment bejn il-konjuġi; jew (ċ) bidliet f’kull ħaġa regolata minn sentenza ta’ separazzjoni personali jew minn kuntratt ta’ separazzjoni personali jew minn digriet jew sentenza ta’ divorzju; jew (d) tibdil fi ftehim dwar kull ħaġa msemmija fil-paragrafu (a), dik il-parti għandha, fl-ewwel lok, tippreżenta ittra fir-reġistru tal-Qorti fejn tgħidx’inhit-talba tagħha, li jkun fiha d-dettalji elenkati fir-regolament 4(1) u li tkun iffirmata u tiġi ppreżentata skond ma hemm f’dik id-diposizzjoni. (2) Il-Qorti għandha ssejjaħ lill-partijiet biex jidhru quddiem medjatur, u għandhom japplikaw id-disposizzjonijiet tar-regolament 4(3). (3) Il-medjatur għandu jimmedja bejn il-partijiet sabiex iwassalhom għal ftehim dwar il-kwistjoni ta’ bejniethom u d-disposizzjonijiet tar-regolament 4) għandhom japplikaw għall-proċess ta’ medjazzjoni. (4) Meta l-partijiet jaslu għal ftehim, dan għandu jiġi reġistrat bil-miktub u jiġi nserit fl-atti tal-proċeduri, li mbagħad għandhom jintbagħtu mill-medjatur lill-Qorti, li għandha kemm-il darba ma jkun hemm xejn kuntrarju għall-ordni pubbliku, tagħti digriet fuq il-kwistjoni. (5) Meta l-partijiet ma jaslux għal ftehim, il-medjatur għandu jinforma lill-Qorti b’dan. (6) Matul il-medjazzjoni kull waħda mill-partijiet tista’ titlob lill-Qorti għall-ħruġ ta’ kull ordni provviżorju jew il-ħruġ ta’ kull att jew mandat sabiex jikkawtela d-drittijiet tiegħu jew tagħha. 10. Kawżi fil-każijiet l-oħra. (1) Ki fil-medjatur jinforma lill-Qorti li l-partijiet ma waslux għal ftehim wara l-proċess tal-medjazzjoni taħt ir-regolament preċedenti, hija għandha tawtorizza lill-partijiet jibdew il-proċeduri fi żmien xahrejn jew dak il-perjodu itwal li jista’ jiġi mogħti għal raġuni gravi. (2) Meta tinbeda l-kawża u malli jagħlqu l-proċeduri bil-miktub, il-Qorti għandha tgħaddi biex taħtar avukat tat-tfal meta fil-fehma tagħha dan ikun meħtieġ fl-aħjar interess tat-tfal taħt l-età tal-konjuġi, u f’dan l-istadju l-Qorti għandha tiffissa żmien li fih il-partijiet għandhom iressqu kull prova dokumentarja insostenn tal-każ tagħhom u jġibu lil dawk ix-xhieda li x-xiehda tagħhom ma tistax tingħata permezz ta’ affi davit. (3) Iż-żmien ta’ qabel is-smigħ jagħlaq meta jkunu nġiebu d-dokumenti kollha u kull prova oħra tal-partijiet, jew meta jkun skada ż-żmien li fih dawn kellhom hekk jinġiebu. Matul dak il-perjodu l-Qorti tista’ wkoll taħtar lil dawk l-esperti li tista’ tqis li jkunu meħtieġa sabiex jassistuha. (4) Ħlief għal raġunijiet gravi u serji li l-Qorti għandha tindika x’inhuma, iż-żmien ta’ qabel is-smigħ ma għandu xitul iżjed minn sena wara l-għeluq tal-proċeduri bil-miktub. (5) Matul iż-żmien ta’ qabel is-smigħ u sakemm tgħaddi biex tagħti s-sentenza tagħha, il-Qorti tista’ wara li tintalab hekk tagħmel minn parti jew oħra, tagħti dawk l-ordnijiet provviżorji skond ma tis ta’ tqis li jkun meħtieġ, u tista’ wkoll bl-istess mod meta jkun hekk meħtieġ minħabba f’raġunijiet gravi jew bidla fiċ-ċirkostanzi, tibdel jew tirrevoka dawk l-ordnijiet. (6) Wara l-għeluq ta’ l-stadju qabel il-kawża proprja, l-imħallef għandu jistabbilixxi d-data għal meta jkun se jsir is-smigħ li matul u l-avukati tal-konjuġi u l-avukati tat-tfal, li setghuġew maħtura, jkunu ser jagħmlu s-sottomissjonijiet u kontro-sottomissjonijiet tagħhom, u l-Qorti għandha tgħaddi biex tiddeċiedi fuq il-punti kollha inkwistjoni. 11. Meta xi parti tonqos milli tidher qabel il-medjazzjoni. Meta persuna tkun ġiet imsejħa taħt id-disposizzjonijiet ta’ dawn ir-regolamenti biex tidher quddiem medjatur u tonqos milli tidher, il-medjatur għandu jinforma lill-Qorti u jindika dak in-nuqqas flimkien ma’ kull raġuni li tkun inġiebet minn dik il-persuna dwar in-nuqqas tagħha, u l-Qorti meta tiġi biex tiddeċiedi dwar il-kwistjoni pendenti quddiemha għandha tqis sew u tagħti kull konsiderazzjoni dovuta għal dak in-nuqqas. 12. Mħallef jew ma ġistrat jistgħu jagħtu kull ordni meħtie [a. L-imħallef jew il-maġistrat, skond il-każ, u kull assistent ġudizzjarju li jista’ jkun assenjat għall-każ, u dan dejjem taħt id-direzzjoni tal-Qorti, għandhom jagħtu kull ordni skond ma jista’ jkun neċessarju għall-aħjar tmexxija tal-każ. 13. Disposizzjoni transitorja. Miżjud: A.L.9 tal-2004. Emendat: A.L.181L.186 tal-2006. L.S.12.19 Emendat: A.L.181 tal-2006; A. Emendat: A.L.181 tal-2006 Is-sezzjoni tal-Qorti li skond dawn ir-Regolamenti u skond l-Ordni dwar it-Twaqqif tas-Sezzjonijiet tal-Qrati Ċivi li għandha, skond in-natura ta’ l-istess jew skond il-ġurisdizzjoni territorjali tal-Qorti, tieħu konjizzjoni ta’ xi atti, rikors jew rikors ġuramentat, għandha mal-bidu fis-seħħ ta’ dawn ir-regolamenti tieħu konjizzjoni ta’ dawk l-atti, rikorsi jew rikorsi ġuramentati li minnufih qabel il-bidu fis-seħħ ta’ dawn ir-Regolamenti jew dak l-Ordni kienu pendenti quddiem il-Prim’Awla tal-Qorti Ċivili, is-Sekon d’Awla tal-Qorti Ċivili u l-Qorti tal-Maġistrati (Għawdex) (Ġurisdizzjoni Superjuri), u dan skond il-ġurisdizzjoni ta’ kull waħda minn dawk is-sezzjonijiet skond dawn ir-Regolamenti u dak l-Ordni, b’dan illi minkejja kull ħaġa li hemm f’dawn ir-Regolamenti jew f’dak l-Ordni, il-proċedura li għandha tiġi segwita fir-rigward ta’ kull att, rikors jew rikors ġuramentat prezentati qabel id-data tal-bidu fis-seħħ ta’ dawn ir-Regolamenti u ta’ dak l-Ordni, għandha tkun dikviġenti minnufih qabel l-istess data. 14. Taħriġ għall-istudenti li qed jistudjaw biex isiru medjaturi. Miżjud: A.L.111 tal-2012. Sabiex jiġi żgurat illi studenti li qed jitħarrġu fl-Università ta’ Malta biex isiru medjaturi jibbenefikaw minn placements ma’ medjaturi, għandhom jiġu osservati dawn ir-regoli: (a) student li qed jistudja fil-kors ta’ Master tal-Arti fil-Medjazzjoni fl-Università ta’ Malta għandu jiddikjara bil-ġurament illi huwa se jżomm il-kunfidenzjalità ta’ dawk il-proċeduri. Dik id-dikjarazzjoni għandha tiġi ppreżentata fir-reġistru tal-Qorti Ċivili (Sezzjoni tal-Familja); (b) qabel ma dak l-istudent jattendi għal medjazzjoni, il-medjatur ikun jista’ jġib il-permess minn qabel tal-partijiet; (ċ) dak l-istudent jista’ jieħu rwolattiv fil-proċeduri tal-medjazzjoni taħt il-gwida ta’ medjatur b’dan illi jkun inġieb il-kunsens imsemmi fil-paragrafu (b); (d) jekk parti fil-proċess tal-medjazzjoni f’kull ħin titlob lill-istudent li jitlaq mis-seduta tal-medjazzjoni, l-istudent għandu jitlaq minnufih minn dik is-seduta.